229 
nederste Celle udgaa efterhaanden flere lignende Traade, saa at 
disse tilsidst danne et helt Knippe (f. 40—42). 
At alle de ovenfor beskrevne Organer hore til samme Svampe¬ 
art, derom kan der ikke være nogen Tvivl, da de alle udgaa 
fra samme Mycelium. Der forekommer imidlertid paa Kogle¬ 
skællene af samme Fyrreart endnu en femte Svamp, der efter 
al Sandsynlighed ogsaa horer ind under denne Arts Udviklings¬ 
kreds, ihvorvel den ikke endnu er bleven funden i umiddelbar 
Forbindelse med de andre Organer. Denne Svamp vilde tidligere 
være beskrevet som en Art af Slægten Dichæna *), men efter de 
nyere Undersøgelser maa den betragtes som et af de for Kærne¬ 
svampene karakteristiske Organer. Den har nemlig den Bygning, 
som udmærker de saakaldte Pycnider og viser sig som smaa af¬ 
lange, ofte noget uregelmæssige, sorte, faste Legemer, der bryde 
frem gjennem Overhuden paa Kogleskællenes Skjold (f. 1—2). 
De ere indvendig hule og aabne sig omsider med en Længde¬ 
spalte. Ydrevæggen er dannet af femkantede gronne Celler (af 
samme Form og Storrelse som Cellerne, der sees ved Grunden 
af de fig. 39 fremstillede conidiedannende Traade), og fra disse 
Celler udgaaer der talrige, meget fine, i Enden smaa, ovale 
Celler (Stylosporer) afsnorende Traade* Stylosporerne, der ofte 
have en svag Indsnoring paa Midten (f. 43 a), spire efter c. 24 
Timers Forlob med en fra den ene Ende udgaaende Spiretraad 
(f. 43 b—c), og ofte sees Spiretraadene ved Grene at træde i 
Forbindelse med hinanden eller med Sporerne (f. 43 d). Da 
der hos de med nærværende Art nærmest beslægtede Sphæria- 
ceer findes Pycnider med Stylosporer af samme Form og Spire- 
maade, saa bliver det mere end sandsynligt, at de nysbeskrevne 
Pycnider staa i den ovenfor antydede Forbindelse; men et fuld¬ 
stændigt Bevis mangler, saalænge Oprindelsen fra samme Myce¬ 
lium ikke endnu er paavist. 
*) Den har megen Lighed med Dichæna strobilina Fr., der ær almindelig 
paa Kogleskællene af Rodgranen, men er dog væsentlig forskellig fra 
denne ved Sporernes Form (jfr. f. 43 og f. 44). 
